Anmodning om edition tages ikke til følge, jf. retsplejelovens § 804
Ret: Retten i Aarhus (1. instans)
Faggruppe: Straffesag — Sag under efterforskning
Sagsemner: Efterforskning og straffeproces;

Retten i Aarhus

Den 30. september 2016 kl. 14.00 blev retten sat af Dommer.

Retsmødet var offentligt.

Rettens nr. 10-6759/2016
Politiets nr. DUP-2016-322-0003

Edition

Ingen var mødt.

Der blev fremlagt:
anmodning af 29. september 2016 om edition og
mail af 30. september 2016 fra Region Sjælland.

Anklagemyndigheden har under henvisning til retsmødets formål
anmodet om dørlukning, jf. retsplejelovens § 29, stk. 3, nr. 4.

Retten afsagde

Kendelse

Sagens behandling i et offentligt retsmøde må antages på afgørende måde
at hindre sagens oplysning, jf. retsplejelovens § 29, stk. 3, nr. 4, hvorfor

bestemmes:

Dørene lukkes.

Den Uafhængige Politiklagemyndighed har anmodet om, at retten
pålægger Region Sjælland, Ledelsessekretariatet, Allen 15, 4180 Sorø, at
udlevere ko-pi af journaloplysninger i perioden fra den 29. august 2011 til
den 29. august 2016 vedrørende afdøde Person 1, CPR nr..

Region Sjælland har protesteret overfor anmodningen og har anført
følgende:

"...
Ifølge sundhedsloven påhviler der imidlertid sundhedspersoner en
tavshedspligt. Tavshedspligten er helt essentiel indenfor
sundhedsretten og skal sikre tillidsforholdet mellem patient og
sundhedsvæsenet. Tavshedspligten kan som udgangspunkt kun
brydes, hvis patienten selv samtykker hertil. Et samtykke fra
patientens datter er ikke tilstrækkeligt til, at sundhedspersonen kan
bryde tavshedspligten og udlevere journalmaterialet.

I visse særlige situationer kan tavshedspligten brydes uden

Std 75242



side 2

patientens samtykke. Dette gælder eksempelvis, hvis det følger af
lov eller bestemmelser fastsat i henhold til lov, at oplysningerne skal
videregives, og oplysningerne må antages at have væsentlig
betydning for den modtagende myndigheds sagsbehandling
(sundhedslovens § 43, stk. 2, nr. 2).
Politiklagemyndigheden har ikke anført en særlig lovhjemmel til at
få det ønskede materiale udleveret.

Som hovedregel har sundhedspersoner også tavshedspligt over for
politi, anklagemyndighed og lignende instanser.
Tavshedspligten kan dog i visse tilfælde brydes i medfør af
værdispringsreglen i sundhedslovens § 43, stk. 2, nr. 2. Det fremgår
af lovbemærkningerne, at der skal være tale om meget tungtvejende
hensyn for at tavshedspligten kan tilsidesættes. Det vil eksempelvis
kunne være berettiget at tilsidesætte tavshedspligten, hvis der er tale
om efterforskning af alvorlig kriminalitet såsom drab,
seksualforbrydelser og grov vold. Politiklagemyndigheden har
telefonisk oplyst, at der ikke er noget, der umiddelbart tyder på, at
der er sket fejl eller forsømmelser fra politiets side, men at
politiklagemyndigheden har pligt til at undersøge tilfælde som det
foreliggende, hvor borgeren er fundet død i detentionen. Således
som sagen foreligger oplyst for Region Sjælland, er der således ikke
umiddelbart tale om en efterforskning af alvorlig kriminalitet.

På baggrund af ovenstående har Region Sjælland således vurderet,
at regionen på det foreliggende grundlag ikke kan udlevere
patientjournalen på Person 1.
..."

Retten har opfattet det således, at Region Sjælland herved er fremkommet
med sine bemærkninger og ikke ønsker retsmøde afholdt.

Af anmodningen fremgår følgende:

"...
Baggrunden for anmodningen er, at Politiklagemyndigheden den
29. august 2016 kl. 23.51, blev kontaktet af Sydsjællands og
Lolland-Falsters Politi, der oplyste, at Person 1 sam-me dag kl.
23.34 var afgået ved døden, mens hun befandt sig i detentionen på
Politistation.

Person 1 blev samme dag kl. 21.19 indbragt til Politistation, hvor
hun blev detentionsanbragt, da hun grundet beruselse ikke kunne
tage vare på sig selv. Mens Person 1 befandt sig i detentionen, blev
politipersonalet på et tidspunkt opmærksom på, at hun ikke trak
vejret, og politiper-sonalet tilkaldte en ambulance og påbegyndte
førstehjælp.



side 3

Person 1 blev efterfølgende kl. 23.34 erklæret død.

Politiklagemyndigheden indledte på den baggrund efterforskning i
sagen, jf. retsplejelovens § 1020a, stk. 2.

Person 1 blev den 31. august 2016 obduceret ved Ret-spatologisk
Afdeling, Københavns Universitet. Følgende frem-går blandt andet
vedrørende væsentlige obduktionsfund (bilag M-1):

"Mindre kvæstningssår i venstre side af nakken med underliggende blødning i
bløddelsvævet, mindre blødning under den hårde hjernehinde i højre side og mulige
hjernekvæstelser fortil på storhjernens højre side. Desuden hudaf-skrabning og
underhudsblødning i venstre side af panden, hudafskrabning på hagen og en
slimhindebristning på underløbets indside, stor hudafskrabning under opheling bag
på venstre skulder samt spredte underhudsblødninger på arme, ben og krop af
varierende alder (...). Derudover brud af venstre over-arm og venstre kraveben af
ælde omkringliggende blødning.(...)".

Vedrørende den foreløbige dødsårsag fremgår det, at de påviste
læsioner, herunder knoglebruddene og blødningen under den hårde
hjernehinde, er følger efter moderat stump vold efter mu-ligt fald,
og at dødsårsagen ikke er endeligt afklaret ved obdukti-onen.

Person 1's praktiserende læge, Person 2 ved Lægerne i Næstved, har
oplyst til Politiklagemyndighe-den, at hun kender afdøde som
"massiv alkoholmisbruger". Læ-gen har oplyst, at det fremgår af
afdødes lægejournal, at hun fra den Dato 1 til den Dato 2 var indlagt
på Slagelse Sygehus, kirurgisk afdeling, da hun kastede blod op. Fra
den Dato 3 til den Dato 4 var afdøde indlagt på Sla-gelse Sygehus,
medicinsk afdeling efter et "nyligt brud på over-armen og
kravebenet", hvorefter hun fra den Dato 4 til den Dato 5 var indlagt
på Næstved Sygehus, lungeme-dicinsk afdeling, da hun igen
kastede blod op. I perioden fra den Dato 6 til den Dato 7 var afdøde
indlagt på Slagelse Sygehus, akutafdelingen, som følge af et traume
efter et fald, og den Dato 8, ca. kl. 22.00, ankom afdøde med
ambulance til Slagelse Sygehus, akutafdelingen, som traumepa-tient
efter fald.

Endelig oplyste læge Person 2, at det fremgår af Person 1's
lægejournal, at hun havde kognitive problemer og blev betegnet
som "ikke så godt begavet", hvilket ifølge lægen kan have skyldtes
skader som følge af hendes alkoholmisbrug eller traumeskader, som
hun kan have pådraget sig, når hun har bevæget sig rundt i
alkoholpåvirket tilstand. Der henvises i øv-



side 4

rigt til sagens bilag E-3.

På den baggrund anmodede Politiklagemyndigheden den 13.
september 2016 Region Sjælland, Ledelsessekretariatet, om at
fremsende lægelige oplysninger og journalnotater vedrørende
Person 1 i perioden fra den 29. august 2014 til den 29. august 2016.
Politiklagemyndigheden vedlagde sin anmod-ning kopi af
underskrevet samtykkeerklæring vedrørende lægeli-ge oplysninger
underskrevet af afdødes datter, Person 3 (bilag M-3)

Region Sjælland, Ledelsessekretariatet, har imidlertid afvist at
udlevere det anmodede materiale med henvisning til den tavs-
hedspligt, der efter sundhedsloven påhviler sundhedspersonale.
Regionen har endvidere anført, at efter regionens opfattelse er
betingelserne for udlevering af patientoplysningerne uden pati-
entens samtykke, jf. sundhedslovens § 43, stk. 2, nr. 2, ikke op-fyldt
i nærværende sag (bilag M-4 og M-5).
..."

Til støtte for anmodningen har Den Uafhængige Politiklagemyndighed
bl.a. anført, at politiklagemyndigheden efter retsplejelovens § 1020 a, stk.
2, iværksætter efterforskning, når en person er afgået ved døden eller er
kom-met alvorligt til skade som følge af politiets indgriben, eller mens
den på-gældende var i politiets varetægt - for eksempel som anholdt eller
detenti-onsanbragt. Formålet med efterforskningen er at søge
hændelsesforløbet klarlag, således der tilvejebringes det fornødne
grundlag for ikke blot at vur-dere, om betingelserne for et strafferetligt
eller disciplinært ansvar er til ste-de, men også om man gennem ændrede
procedurer, regler eller lignende be-dre kan forebygge lignende
hændelser. Ved obduktionen var det ikke muligt at fastslå årsagen til
Person 1's død. Den Uafhængige Politiklage-myndighed finder det
nødvendigt for myndighedens undersøgelse at fore-lægge sagen for
Retslægerådet for - om muligt - at få fastlagt dødårsagen. Ved
forelæggelse for rådet skal bl.a. medsendes hospitalsnotater. Det er Den
Uafhængige Politiklagemyndigheds opfattelse, at såvel betingelserne i
Sund-hedslovens § 43, stk. 2, nr. 2 som betingelserne i retsplejelovens §
804, stk. 1, er opfyldt.

Retten afsagde

Kendelse

Kompetencen til at træffe afgørelse efter sundhedslovens § 43, stk. 2, nr.
3, henhører under sundhedsvæsnet, og en eventuel klage behandles af
Patien-tombuddet, jf. lov om klage- og erstatningsadgang indenfor
sundhedsvæsnet § 1. Retten har derfor ikke taget stilling til, om der
kan/skal ske udlevering af oplysninger i medfør af denne bestemmelse.



side 5

For så vidt angår edition efter retsplejelovens § 804, fremgår det af
anmod-ningen, at Den Uafhængige Politiklagemyndighed har iværksat
efterforsk-ning af Person 1's dødsfald i medfør af retsplejelovens § 1020
a, stk. 2. Der er således ikke på nuværende tidspunkt tale om
efterforskning af en konkret lovovertrædelse. Allerede af denne grund er
betingelserne i rets-plejelovens § 804 ikke opfyldt, hvorfor Den
Uafhængige Politiklagemyndig-heds anmodning om edition ikke tages til
følge.

Thi bestemmes:

Den Uafhængige Politiklagemyndigheds anmodning om edition tages
ikke til følge.

Dørene blev åbnet.

Sagen sluttet.

Retten hævet.

Dommer